Vantaalla suunniteltiin jo täyskieltoa tulostamiselle ja kopioinnille, mutta sitten keksittiin tekninen ratkaisu.

Vantaan kirjastoissa tulostus- ja monistuskustannukset karkasivat käsistä, kun järjestelmää uusittiin. Kuva on Hakunilan kirjastosta syksyltä 2013.­

Vantaa antoi aiemmin vahingossa kaupunkilaisille oikeuden tulostaa kirjastoissa rajattomasti väreissä.

Sitten tulostaminen ja kopiointi päätettiin kieltää kokonaan, mutta käytännössä kielto ei koskaan ehtinyt astua voimaan.

Maanantai-iltana opetuslautakunta päätti, että tulostaa ja kopioida saa taas, joskin mustavalkoisena ja enintään kaksikymmentä sivua.